

PROJEKTS uz 04.01.2024.

Vēlamais izskatīšanas laiks:

Attīstības komitejā – 10.01.2024.

domē – 25.01.2024.

sagatavotājs un ziņotājs: D. Čūriška

LĒMUMS

Ādažos, Ādažu novadā

2024. gada 25. janvārī **Nr.**«DOKREGNUMURS»

**Par nekustamā īpašuma “Stapriņu iela” pieņemšanu pašvaldības īpašumā bez atlīdzības**

Ādažu novada pašvaldības dome izskatīja [..] (turpmāk – Iesniedzējs) pilnvarotās personas [..], kas darbojas saskaņā ar zvērinātas notāres Dainas Trautmanes 24.03.2003. apliecinātu pilnvaru ar reģistra Nr. 3219, 08.11.2023. iesniegumu (pašvaldības reģ. Nr. ĀNP/1-11-1/23/6066) ar lūgumu pieņemt dāvinājumā bez atlīdzības nekustamā īpašuma “Stapriņu iela” zemes vienību ar kadastra apzīmējumu 8044 003 0203.

Izvērtējot pašvaldības rīcībā esošo informāciju un ar lietu saistītos apstākļus, tika konstatēts:

1. Nekustamais īpašums ar nosaukumu “Stapriņu iela”, Stapriņi, Ādažu pag., Ādažu nov. (kad. Nr. 8044 003 0203 (turpmāk – Īpašums)), kura sastāvā ietilpst zemes vienība 0,1759 ha (1759 m²) platībā ar kadastra apzīmējumu 8044 003 0203, pieder Iesniedzējam, īpašuma tiesība 18.08.2003. nostiprināta Rīgas rajona tiesas Ādažu pagasta zemesgrāmatas nodalījumā Nr. 100000107848.
2. Nekustamā īpašuma valsts kadastra informācijas sistēmā (turpmāk - kadastrs) Īpašuma zemes vienībai visā tās platībā reģistrēts nekustamā īpašuma lietošanas mērķis „Zeme dzelzceļa infrastruktūras zemes nodalījuma joslā un ceļu zemes nodalījuma joslā” (kods 1101).
3. Īpašuma zemes vienībai kadastrā apgrūtinājumi nav reģistrēti, kā arī apgaismojuma, kanalizācijas un ūdensvada tīkli tajā nav izbūvēti.
4. Īpašuma zemes vienības kadastrālā vērtība - EUR 246.
5. Saskaņā ar detālplānojumu saimniecībām “Krastnieki” un “Saliņas” (1.0 redakcija), kas apstiprināts ar Ādažu pagasta padomes 20.05.2003. saistošajiem noteikumiem Nr. 14 “Par zemesgabalu “Krastnieki” un “Saliņas” sadalīšanu apbūves gabalos un apbūves noteikumiem” risinājumiem Īpašuma zemes vienība nodrošina piekļuvi vismaz 11 jaunizveidotām zemes vienībām.
6. Saskaņā ar Ādažu novada teritorijas plānojumu Īpašuma zemes vienība atrodas Transporta infrastruktūras teritorijā (TR). Teritorijas izmantošanas un apbūves noteikumos šī teritorija ir funkcionālā zona, kas noteikta, lai nodrošinātu transportlīdzekļu un gājēju satiksmei nepieciešamo infrastruktūru, maģistrālo inženiertīklu ekspluatācijas un attīstības iespējas. Tajā ietilpst ceļi, ielas, laukumi, dzelzceļa zemes nodalījuma joslas, inženierkomunikāciju koridori, u.tml. teritorijas.
7. Īpašums faktiski tiek izmantots kā iela, kas veido savienojumu starp Stapriņu ielas posmu Lielstariņu ielas virzienā (privātīpašniekam piederošs nekustams īpašums ar nosaukumu “Stapriņu iela A”) un pašvaldībai piederošo nekustamo īpašumu “Mazstapriņu iela”. Īpašumu kā piekļuvi saviem īpašumiem izmanto Stapriņu ciemata iedzīvotāji, kā arī atkritumu apsaimniekotāju un citu pakalpojumu sniedzēju transportlīdzekļi, tādā veidā nodrošinot sabiedriskās vajadzības.
8. Pašvaldību likums nosaka:
   1. 4. panta pirmās daļas 2. un 3. punkts - pašvaldībai ir autonomās funkcijas: gādāt par pašvaldības administratīvās teritorijas labiekārtošanu un sanitāro tīrību (publiskai lietošanai paredzēto teritoriju apgaismošana un uzturēšana) un pašvaldības īpašumā esošu ceļu būvniecību, uzturēšanu un pārvaldību;
   2. 10. panta pirmās daļas 16. un 19. punkts - dome ir tiesīga izlemt ikvienu pašvaldības kompetences jautājumu un tikai domes kompetencē ir: lemt par nekustamā īpašuma iegūšanu un kārtību, kādā izpildāmas pašvaldības autonomās funkcijas un nosakāmas par to izpildi atbildīgās amatpersonas;
   3. 73. panta ceturtā daļa - pašvaldībai ir tiesības iegūt nekustamo īpašumu, kā arī veikt citas privāttiesiskas darbības, ievērojot likumā noteikto par rīcību ar publiskas personas finanšu līdzekļiem un mantu.
9. Publiskas personas finanšu līdzekļu un mantas izšķērdēšanas novēršanas likuma 3. pants nosaka, ka publiska personas rīkojas ar finanšu līdzekļiem lietderīgi, t.i., rīcībai jābūt tādai, lai mērķi sasniegtu ar mazāko finanšu līdzekļu izlietojumu.
10. No Civillikuma 1912. panta izriet, katiesisks darījums, ar kuru kāds aiz devības piešķir otram bez atlīdzības kādu mantisku vērtību, ir dāvinājums.
11. Pašvaldības 22.02.2023. noteikumu Nr. 2 “Kārtība, kādā Ādažu novada pašvaldība pārņem dāvinājumā ceļu vai ceļu uzturēšanai nepieciešamo zemi” (turpmāk – Noteikumi) 3.2. apakšpunkta izpratnē, ceļu pārņemšanas procesu var ierosināt ceļu un zemes zem ceļiem īpašnieks. Atbilstoši 4. punktam, ceļa pārņemšana cita starpā notiek, izvērtējot pašvaldības funkciju saistību ar ceļa nepieciešamību un attīstības plānošanas dokumentus, kā arī finanšu iespējas ceļa uzturēšanai un izvērtējot ceļa iegūšanas pašvaldības īpašumā lietderību kopsakarā ar tam piegulošajās teritorijās īstenojamām pašvaldības funkcijām.
12. Centrālās pārvaldes Attīstības un projektu nodaļas ieskatā Īpašuma pieņemšana pašvaldības īpašumā ir lietderīga, jo atbilst Ādažu novada Attīstības programmas 2021. – 2027. gadam vidējā termiņa prioritātēm “VTP3: Attīstīta, droša un mobila satiksmes infrastruktūra” (rīcības virzienam “RV3.1: Pašvaldības ceļu un ielu infrastruktūras atjaunošana un attīstība”, uzdevumam “U3.1.2: Uzturēt, labiekārtot un atjaunot pašvaldības ielas un ceļus”) un “VTP14: Attīstīta sadarbība ar citām pašvaldībām, iestādēm un organizācijām” (rīcības virzienam “RV14.1: Sadarbības veicināšana ar citām pašvaldībām, iestādēm un organizācijām”, uzdevumam “U14.1.2: Īstenot sadarbību ar privātajiem investoriem, uzņēmējiem, privātpersonām”).
13. Ādažu novada pašvaldības 23.02.2022. saistošo noteikumu Nr. 17/2022 “Pašvaldības aģentūras "Carnikavas komunālserviss" nolikums” 7. punktā pašvaldības aģentūrai „Carnikavas komunālserviss” (turpmāk – Aģentūra) ir noteikts pienākums apsaimniekot un labiekārtot tai pārvaldībā nodotos pašvaldības nekustamos īpašumus.
14. Aģentūra sadarbībā ar Centrālās pārvaldes Nekustamā īpašuma nodaļu apzināja ceļa pārņemšanas nepieciešamību saskaņā ar Noteikumu 4. punktu. Ādažu pagasta Stapriņu ciemā vairāki ielu posmi (Mazstapriņu un Stapriņu ielās) pieder privātīpašniekiem. Īpašums faktiski pastāvošajā ielu tīklā robežojas ar privātīpašniekam un pašvaldībai piederošiem nekustamiem īpašumiem. Īpašuma iegūšana pašvaldības īpašumā radītu priekšnoteikumus racionālai ielu uzturēšanai un apsaimniekošanai turpmāk, kā arī ielu tīkla attīstībai Stapriņu ciemā.
15. Aģentūras ieskatā ir lietderīgi piekrist Iesniedzēja piedāvājumam un pieņemt Īpašumu pašvaldības īpašumā, lai to izmantotu pašvaldības autonomo funkciju nodrošināšanai. Mazstapriņu ielas, kas robežojas ar Īpašumu, uzturēšanu pašvaldība jau nodrošina, jo pašvaldībai pieder lielākā daļa no zemes zem ielas (zemes vienību kadastra apzīmējumi 8044 003 0162, 8044 003 0458 un 8044 003 0202).
16. Noteikumu 7. punkts paredz, ka, ja ceļa pārņemšanas priekšlikums kopumā atbilst pārņemšanas procesa nosacījumiem, bet ceļš nav nodots ekspluatācijā, tad ceļa īpašnieks iesniedz Aģentūrai saskaņošanai sertificēta speciālista (ceļu būvinženiera) atzinumu par ceļa atbilstību Latvijas Republikas standartiem (izņemot gadījumus, uz kuriem standarta prasības nav attiecināmas (zaļās zonas u.tml.)), un, ka tas ir izbūvēts atbilstoši VSIA “Latvijas Valsts ceļi” apstiprinātajām ceļu specifikācijām, kā arī ir veikta ceļa topogrāfiskā uzmērīšana.
17. Pašvaldības rīcībā ir Stapriņu ielas topogrāfiskās uzmērīšanas plāns.
18. Iesniedzējas piedāvājums pašvaldībai pieņemt Īpašumu dāvinājumā bez atlīdzības tika izskatīts pašvaldības Tehniskās komisijas 18.12.2023. sēdē (protokols Nr. 6). Tehniskā komisija ierosināja aicināt Iesniedzēju organizēt sertificēta speciālista (ceļu būvinženiera) atzinuma saņemšanu par Stapriņu ielas posma tehniskajiem parametriem un ceļa stāvokli un pēc atzinuma saņemšanas pašvaldībā uzsākt darbības ielas pārņemšanai atbilstoši Noteikumu 7. punktam. Tehniskās komisijas ieskatā uz Stapriņu ielu nevar attiecināt tos nosacījumus, ko pašvaldība izvirza nekustamo īpašumu attīstītājiem šobrīd, attiecībā uz ielas cieto segumu, jo detālplānojums par zemesgabalu “Krastnieki” un “Saliņas” sadalīšanu apbūves gabalos ir izstrādāts 2003. gadā un tajā netika izvirzīta prasība par ielas virsmas izbūvi ar cieto segumu. Īpašumi gar ielu jau sen ir sadalīti apbūves gabalos un ir veikta to apbūve.
19. Aģentūra 18.01.2024. ir saskaņojusi sertificēta speciālista (ceļu būvinženiera) Edgara Gusta (Latvijas būvinženieru savienības sertifikāta numurs 4-04353) 09.01.2024. atzinumu par Stapriņu ielas izbūves atbilstību Latvijas Republikas un VSIA “Latvijas Valsts ceļi” standartiem.

Pamatojoties uz Pašvaldību likuma 4. panta pirmās daļas 2. un 3. punktu, 10. panta pirmās daļas 16. un 19. punktu, 73. panta ceturto daļu, Publiskas personas finanšu līdzekļu un mantas izšķērdēšanas novēršanas likuma 3. pantu, Civillikuma 1912. pantu un Ādažu novada pašvaldības 22.02.2023. noteikumu Nr. 2 “Kārtība, kādā Ādažu novada pašvaldība pārņem dāvinājumā ceļu vai ceļu uzturēšanai nepieciešamo zemi” 4. un 7. punktu, kā arī Attīstības komitejas 10.01.2024. atzinumu, Ādažu novada pašvaldības dome

**NOLEMJ:**

1. Pieņemt no [..], personas kods [..], deklarētā adrese: [..], Ādažu novada pašvaldības īpašumā bez atlīdzības, noslēdzot dāvinājuma līgumu, nekustamo īpašumu ar nosaukumu “Stapriņu iela”, Stapriņi, Ādažu pag., Ādažu nov. (kad. Nr. 8044 003 0203), kas sastāv no zemes vienības 0,1759 ha (1759 m²) platībā ar kadastra apzīmējumu 8044 003 0203, līdz ar visām tiesībām, pienākumiem un piederumiem, lai nodrošinātu Pašvaldību likuma 4. panta pirmās daļas 2. un 3. punktā noteikto pašvaldības autonomo funkciju izpildi.
2. Noteikt termiņu dāvinājuma līguma noslēgšanai – 6 (seši) mēneši, skaitot no šī lēmuma pieņemšanas dienas, pēc kura notecēšanas lēmums zaudē spēku.
3. Noteikt 1. punktā norādītās mantas vērtību zemes vienības 0,1759 ha (1759 m²) platībā ar kadastra apzīmējumu 8044 003 0203 kadastrālās vērtības apmērā.
4. Centrālās pārvaldes Nekustamā īpašuma nodaļai organizēt 1. punktā norādītā nekustamā īpašuma ierakstīšanu zemesgrāmatā uz pašvaldības vārda, tam nepieciešamos izdevumus apmaksājot no nodaļas budžeta tāmes līdzekļiem.
5. Pēc pašvaldības īpašuma tiesības uz 1. punktā noteikto nekustamo īpašumu nostiprināšanas zemesgrāmatā, nodot nekustamo īpašumu pašvaldības aģentūrai „Carnikavas komunālserviss” pārvaldībā līdz ar tā piederumiem un dokumentiem, kas uz to attiecas, un noslēgt vienošanos pie 02.02.2004. apsaimniekošanas līguma starp Carnikavas pagasta padomi un aģentūru.
6. Centrālās pārvaldes Juridiskajai un iepirkumu nodaļai:
   1. sagatavot 1. punktā noteiktā līguma projektu mēneša laikā no šī lēmuma pieņemšanas;
   2. sagatavot parakstīšanai 5. punktā noteikto vienošanos 10 darba dienu laikā no pašvaldības īpašuma tiesības nostiprināšanas zemesgrāmatā uz 1. punktā norādīto nekustamo īpašumu.
7. Centrālās pārvaldes Grāmatvedības nodaļai mēneša laikā pēc 1. punktā noteiktā dāvinājuma līguma noslēgšanas uzņemt dāvinājumā pieņemto mantu pašvaldības grāmatvedības bilances uzskaitē un pēc tam nodot to pašvaldības aģentūras „Carnikavas komunālserviss” grāmatvedības bilances uzskaitē.
8. Pašvaldības izpilddirektoram parakstīt 5. punktā noteikto vienošanos.
9. Pašvaldības izpilddirektora vietniecei veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

Iesniedzējam – 1 eks. (e-pasts: [..] )

@: NĪN (e-noraksts), JIN, CKS, IDR, IDV

Čūriška, t. 28615546